# Tokyo Mew Mew

Tokyo Mew Mew (東京ミュウミュウ, Tōkyō Myū Myū), també conegut com a Mew Mew Power, és un manga shōjo japonès escrit per Reiko Yoshida i il·lustrat per Mia Ikumi. Fou originalment publicat en Nakayoshi des del setembre del 2000 al febrer del 2003, i després publicat en set volums tankōbon per Kodansha des d'abril de 2003 a maig de 2004. Se centra en cinc nenes infoses amb l'ADN d'animals rars que els proporcionen poders especials i les permet transformar-se en "Mew Mews". Dirigida per Ichigo Momomiya, les xiques protegiran la terra dels estrangers que la "reclamen".

## Argument

A Tòquio, Japó, una noia anomenada Ichigo Momomiya va a una exposició d'espècies en perill d'extinció amb el noi de qui està enamorat, en Masaya Aoyama. Després d'un terratrèmol, l'Ichigo i quatre noies més són embolcallades per una llum estranya. Llavors un gat apareix davant de l'Ichigo i es fusiona amb ella. L'endemà, comença a comportar-se com un gat i a fer jocs de paraules de gat. Després de conèixer en Ryou Shirogane i en Keiichirou Akasaka, l'Ichigo s'assabenta que li van infondre l'ADN del gat Iriomote. En Ryou i en Keiichirou expliquen que això li permet transformar-se en Mew Ichigo, una superheroïna gata. Se li ordena que derroti les Chimera Animas, paràsits alienígenes que infecten animals i els converteixen en monstres. En Ryou i en Keiichirou indiquen a l'Ichigo que trobi les altres quatre noies de l'exposició: les Mew Mews restants: la Mint Aizawa, una jove adinerada i consentida infosa amb els gens d'un lori ultramar; la Lettuce Midorikawa, una noia intel·ligent i submisa que havia absorbit els gens d'una marsopa sense aleta; la Pudding Fong, que havia rebut els gens d'un tití lleó daurat i la Zakuro Fujiwara, una model professional infosa amb els gens d'un llop gris.

## Manga

Escrit per Reiko Yoshida i il·lustrat per Mia Ikumi, Tokyo Mew Mew es va publicar per primera vegada a la revista Nakayoshi entre setembre de 2000 i febrer de 2003. Els vint-i-nou capítols van ser compilats després en set volums tankōbon per Kodansha. El primer volum es va publicar l'1 de febrer de 2001, i el volum final es va publicar el 4 d'abril de 2003.
L'abril de 2003 es va publicar a la Nakayoshi una seqüela anomenada Tokyo Mew Mew à la Mode. Fins al febrer de 2004 i escrit únicament per Mia Ikumi, la seqüela va finalitzar en dos volums.

## Referències

* ↑ Buckley, Sandra. Encyclopedia of Contemporary Japanese Culture. Taylor & Francis, 14 desembre 2001, p. 174. ISBN 978-0-415-14344-8.
* ↑ King, Patrick. «Tokyo Mew Mew Vol.2». Animefringe, 01-06-2003. Arxivat de l'original el 4 abril 2012. [Consulta: 18 abril 2008].
* 1 2 «征海の今まで＆これからのお仕事情報です。» (en japonès). Arxivat de l'original el 24 desembre 2008. [Consulta: 30 juny 2023].
* 1 2 «Official list of Tokyo Mew Mew publications» (en japonès). Kodansha. Arxivat de l'original el 19 octubre 2012. [Consulta: 13 gener 2008].

## Enllaços externs
### Manga

* Pàgina web oficial de Chuang Yi sobre Tokyo Mew Mew Arxivat 2008-09-30 a Wayback Machine. (anglès)

### Anime

* Pàgina web oficial del Studio Pierrot sobre Tokyo Mew Mew Arxivat 2009-01-20 a Wayback Machine. (japonès)
* Pàgina web oficial de YTV sobre Mew Mew Power Arxivat 2010-01-27 a Wayback Machine. (anglès)

### Videojoc

* Pàgina web oficial de Hamepane Tōkyō Myū Myū Arxivat 2012-10-21 a Wayback Machine. (japonès)